Lähtevien laivojen kaupunki

Lähtevien laivojen kaupunki on Aino Kallaksen novellikokoelma, jonka on julkaissut vuonna 1913 Otava. 

Teos sisältää kuusi novellia ja sarjan "Saarenmaalainen intermezzo", jossa on kymmenen pienoisnovellia.Vuorikuru 2017, s. 93 Kokoelman vironsi Friedebert Tuglas, ja käännös ilmestyi Noor-Eestin kustantamana samana vuonna kuin alkuteos.Vuorikuru 2017, s. 93–94 Kallas suunnitteli teoksen nimeksi alkujaan Seitsemän novellia, missä toistuu hänen tuotannossaan esiintyvä seitsenlukuVuorikuru 2012, s. 164–165 alaviite.

Teos on jo nimivalinnaltaan ja myös aihepiiriltään merellinen, kuten Kallaksen aiemmat teokset, joskin meri rajana on läsnä vertauskuvallisempana ja runollisempana.Vuorikuru 2017, s. 94–95

Kokoelma päätti kuuden vuoden pituisen hiljaisen kauden. Sen tausta on kuitenkin kauempana. Aloitusnovelleina ovat vallankumousnovellit "Vanhan Orgin kuolema" (1906) ja "Bernhard Riives" (1908). Päätösnovelli "Lasnamäen valkea laiva" valmistui 1913. Teos edustaa kautta, jonka aikana Kallas siirtyi virolaisesta realismista symbolismin ja impressionismin vaiheeseen.Vuorikuru 2012, s. 46

Teos ilmestyi Titanicin uppoamisen jälkeen. Vuorikuru pohtii väitöskirjassaan, onko tapahtumalla ollut vaikutusta novellien lopulliseen sisältöön, mutta päätyy toteamaan, että valtaosan novelleista Kallas kirjoitti ennen onnettomuutta. Meriaiheisia teosnimiäkin hänellä on ollut jo aiemminkin. Titanicia hän käsittelee sitten seuraavassa kokoelmassa Seitsemän. Titanic-novelleja (1914).Vuorikuru 2012, s. 110–111 alaviite

Novelli "Lasnamäen valkea laiva" on novellin "Yksi kaikkien edestä" ohella Kallaksen keskeisin teos ja tutkituin hänen novelleistaan.Vuorikuru 2017, s. 96–97

Arviot
Teoksen saamat arvostelut olivat varsin myönteisiä. Etenkin Anna-Maria Tallgren kehui sitä Helsingin Sanomissa arviossaan, joka oli arvioista ensimmäinen. Hyvin harvassa arviossa oli kielteisiä sävyjä.Kirjallisuutta, Helsingin Sanomat 27.4.1913 s. 9–10, Digitoitu sanomalehtiarkisto

Novellit
I
Bernhard Riives 
Vanhan Orgin kuolema

II
Saarenmaalainen intermezzo
   Uskontunnustus 
   Meillä on kuollut mukana
   Kultalaiva
   Ylitse muurin
   Vaeltava kynttilä
   Ihminen
   Näky
   Tuiskuhiekka
   Lähtevien laivojen kaupunki
   Saarenmaan kiitos

III
Pimeys
Vieras
Yksi kaikkien edestä
Lasnamäen valkea laiva

Lähteet

  (väitöskirja)

Viitteet

 Aiheesta muualla 
 Pronssiin ikuistettu sankariteko (Bernhard Riives), Hakkapeliitta, 14.08.1934, nro 33, s. 18, Kansalliskirjaston digitaaliset aineistot

Luokka:Vuoden 1913 kirjat
Luokka:Suomalaiset novellikokoelmat